Afrigter in hof oor seksuele aanranding van seuns - Maroela Media
Die 22-jarige man, wie se naam weerhou word omdat hy nog moet pleit, staan tereg op 160 aanklagte wat strek van seksuele aanranding en verkragting tot poging tot moord.
Sy prokureur het uitstel versoek en staatsaanklaer Arveena Persad het ingestem. Regter Teffo het die uitstel goedgekeur. Die beskuldigde se borgtog van R3 000 is verleng en die saak is tot 22 November uitgestel.
Volgens die klagstaat is daar beeldmateriaal waar die beskuldigde 'n leerling onbehoorlik betas. Die video is na bewering gemaak toe hy 'n kamer betree het by die skool se koshuis.
Hy het uit sy pos bedank toe die bewerings van seksuele aanranding en verkragting aan die lig gekom het. Hy is daarna in hegtenis geneem.